รัฐบาลไทย-ข่าวทำเนียบรัฐบาล-พ่อเมืองศรีสะเกษ สนองนโยบายกระทรวงมหาดไทย ขับเคลื่อนธนาคารขยะ (Recyclable Waste Bank) จัดงาน "MOI Waste Bank Week-มหาดไทยปักธงประกาศความสำเร็จ 1 อปท. 1 ธนาคารขยะ"
วันพุธที่ 6 มีนาคม 2567
06/03/2567
พ่อเมืองศรีสะเกษ สนองนโยบายกระทรวงมหาดไทย ขับเคลื่อนธนาคารขยะ (Recyclable Waste Bank) จัดงาน "MOI Waste Bank Week-มหาดไทยปักธงประกาศความสําเร็จ 1 อปท. 1 ธนาคารขยะ"
พ่อเมืองศรีสะเกษ สนองนโยบายกระทรวงมหาดไทย ขับเคลื่อนธนาคารขยะ (Recyclable Waste Bank) จัดงาน "MOI Waste Bank Week-มหาดไทยปักธงประกาศความสําเร็จ 1 อปท.1 ธนาคารขยะ" เน้นย้ํา ขับเคลื่อนโครงการธนาคารขยะเพื่อสิ่งแวดล้อมที่ดี และพัฒนาคุณภาพชีวิตของคนศรีสะเกษ
พ่อเมืองศรีสะเกษ สนองนโยบายกระทรวงมหาดไทย ขับเคลื่อนธนาคารขยะ (Recyclable Waste Bank) จัดงาน "MOI Waste Bank Week-มหาดไทยปักธงประกาศความสําเร็จ 1 องค์กรปกครองส่วนท้องถิ่น 1 ธนาคารขยะ" เน้นย้ํา ขับเคลื่อนโครงการธนาคารขยะเพื่อสิ่งแวดล้อมที่ดี และพัฒนาคุณภาพชีวิตของคนศรีสะเกษให้มีความสุขอย่างยั่งยืน
วันนี้ (6 มี.ค. 67) นายอนุพงศ์ สุขสมนิตย์ ผู้ว่าราชการจังหวัดศรีสะเกษ เปิดเผยว่า จังหวัดศรีสะเกษได้มุ่งมั่นในการขับเคลื่อนนโยบายของกระทรวงมหาดไทยในการขับเคลื่อนธนาคารขยะ (Recyclable Waste Bank) เพื่อขับเคลื่อนและพัฒนาสิ่งแวดล้อมอย่างต่อเนื่อง ตามที่กระทรวงมหาดไทยได้ร่วมกับองค์การสหประชาชาติประจําประเทศไทย (UN Thailand) ประกาศจุดยืนในการเสริมสร้างความยั่งยืนให้กับโลกใบเดียวนี้ จังหวัดศรีสะเกษจึงได้จัดงาน "MOI Waste Bank Week-มหาดไทยปักธงประกาศความสําเร็จ 1 องค์กรปกครองส่วนท้องถิ่น 1 ธนาคารขยะ" และกิจกรรมการขับเคลื่อนการดําเนินงานธนาคารขยะ โดยตนได้มอบหมายให้นางสาวชนมณัฐ รอดบุญธรรม รองผู้ว่าราชการจังหวัดศรีสะเกษ พร้อมด้วยนายธนเดช พระอารักษ์ นายอําเภอเบญจลักษ์ นางธัญญาภา พระอารักษ์ ประธานแม่บ้านมหาดไทยอําเภอเบญจลักษ์ หัวหน้าส่วนราชการระดับอําเภอ ผู้บริหารองค์กรปกครองส่วนท้องถิ่น กํานัน ผู้ใหญ่บ้าน ภาคีเครือข่าย ลงพื้นที่บ้านกุดผักหนาม หมู่ 7 ตําบลหนองฮาง อําเภอเบญจลักษ์ เพื่อตรวจเยี่ยมกลุ่มเปราะบางในพื้นที่ และได้มอบสิ่งของ เครื่องอุปโภคบริโภค และเครื่องใช้จําเป็นช่วยเหลือในเบื้องต้น
นายอนุพงศ์ สุขสมนิตย์ ผู้ว่าราชการจังหวัดศรีสะเกษ กล่าวว่า จังหวัดศรีสะเกษได้นําแนวทางการขับเคลื่อนธนาคารขยะ (Recyclable Waste Bank) ของกระทรวงมหาดไทยมาสู่การปฏิบัติ โดยส่งเสริมให้องค์กรปกครองส่วนท้องถิ่นได้มีการจัดการขยะมูลฝอยตามหลักการพัฒนาอย่างยั่งยืน ซึ่งได้จัดให้มีระบบจัดการและกําจัดขยะมูลฝอยที่มีประสิทธิภาพ อันจะสามารถนําไปใช้ให้เกิดประโยชน์ด้านอื่น ๆ ซึ่งวัตถุประสงค์ในการจัดงาน "MOI Waste Bank Week-มหาดไทยปักธงประกาศความสําเร็จ 1 องค์กรปกครองส่วนท้องถิ่น 1 ธนาคารขยะ" ไม่ได้ทําเพื่อตอบสนองนโยบายของรัฐและกระทรวงมหาดไทยเท่านั้น แต่ยังจัดทําขึ้นเพื่อส่งเสริมและสนับสนุนให้องค์กรปกครองส่วนท้องถิ่นนําแนวคิดระบบเศรษฐกิจหมุนเวียนมาใช้ในการจัดการสิ่งปฏิกูลและมูลฝอย ภายใต้หลักการ 3R คือ ใช้น้อย ใช้ซ้ํา และนํากลับมาใช้ใหม่ อีกทั้งยังเป็นการรณรงค์สร้างการรับรู้ ความเข้าใจ และจิตสํานึกให้ประชาชนมีส่วนร่วมในการลดปริมาณขยะ และคัดแยกขยะที่สามารถนําไปรีไซเคิล ไปจําหน่าย เพื่อให้มีรายได้กลับคืนสู่ชุมชน และสนับสนุนส่งเสริมให้องค์กรปกครองส่วนท้องถิ่นได้กําหนดระบบสวัสดิการชุมชนร่วมกับสมาชิกธนาคารขยะ พร้อมทั้งให้มีการเตรียมสํารวจข้อมูลขยะมูลฝอยระดับครัวเรือน การจัดการขยะมูลฝอย ได้แก่ การคัดแยกขยะมูลฝอย การรีไซเคิลขยะในระดับครัวเรือน ผู้ประกอบการรับซื้อขยะรีไซเคิลในพื้นที่ และจัดทําฐานข้อมูล มีการประชุมรับฟังความคิดเห็นการดําเนินงานธนาคารขยะในชุมชน/หมู่บ้าน เพื่อส่งเสริมและสนับสนุนการคัดแยกขยะมูลฝอยครัวเรือนให้มีประสิทธิภาพที่ดีมากยิ่งขึ้น
“แนวทางการขับเคลื่อนธนาคารขยะในระดับพื้นที่ ประกอบไปด้วย 1) การขับเคลื่อนในระดับจังหวัด โดยคณะกรรมการจัดการสิ่งปฏิกูลมูลฝอยระดับจังหวัด ทําหน้าที่ส่งเสริมและสนับสนุนให้องค์กรปกครองส่วนท้องถิ่นมีธนาคารขยะอย่างน้อยองค์กรปกครองส่วนท้องถิ่นละ 1 แห่ง ซึ่งจะต้องมีการประชุมซักซ้อมแนวทางการขับเคลื่อนธนาคารขยะขององค์กรปกครองส่วนท้องถิ่น (ในระดับจังหวัด) ให้สอดคล้องกับคู่มือแนวทางที่กระทรวงมหาดไทยกําหนด โดยให้ผู้ว่าราชการจังหวัด นายอําเภอ ท้องถิ่นจังหวัด ให้คําแนะนําและสนับสนุนให้องค์กรปกครองส่วนท้องถิ่นทุกแห่งจัดตั้งธนาคารขยะ และสนับสนุนให้องค์กรปกครองส่วนท้องถิ่นจัดตั้งคณะกรรมการธนาคารขยะขององค์กรปกครองส่วนท้องถิ่น เพื่อทําหน้าที่ส่งเสริมและสนับสนุนการดําเนินงานของคณะทํางานธนาคารขยะประจําชุมชน/หมู่บ้าน พร้อมทั้งสนับสนุนผลักดันให้อาสาสมัครท้องถิ่นรักษ์โลก (อถล.) ทุกครัวเรือน เข้าร่วมเป็นสมาชิกธนาคารขยะของชุมชน/หมู่บ้าน และรณรงค์และประชาสัมพันธ์ให้ประชาชนในจังหวัดทราบถึงประโยชน์ของการคัดแยกขยะรีไซเคิล และทราบถึงผลประโยชน์ที่ชุมชนจะได้รับจากการเข้าร่วมโครงการธนาคารขยะผ่านช่องทางต่าง ๆ อย่างต่อเนื่อง 2) การขับเคลื่อนในระดับอําเภอ ให้คณะกรรมการจัดการสิ่งปฏิกูลและมูลฝอยในระดับอําเภอ จัดประชุมซักซ้อมแนวทางการขับเคลื่อนธนาคารขยะในระดับอําเภอ โดยนายอําเภอ ปลัดอําเภอ ท้องถิ่นอําเภอ ให้คําแนะนํา สนับสนุน และร่วมดําเนินการให้องค์กรปกครองส่วนท้องถิ่นทุกแห่ง มีธนาคารขยะของชุมชน/หมู่บ้าน โดยใช้กลไกคณะกรรมการสิ่งปฏิกูลและมูลฝอยระดับอําเภอ สนับสนุนและผลักดันการดําเนินงานโดยใช้อาสาสมัครท้องถิ่นรักษ์โลก ผู้บริหารองค์กรปกครองส่วนท้องถิ่น กํานัน ผู้ใหญ่บ้าน ผู้นําศาสนา ร่วมกันประสานงานและขับเคลื่อนธนาคารขยะในระดับชุมชน/หมู่บ้าน ส่งเสริม และสนับสนุนการดําเนินงานของคณะทํางานธนาคารขยะประจําชุมชน/หมู่บ้าน ในการจัดทําข้อบังคับธนาคารขยะ ประชาสัมพันธ์การดําเนินงานธนาคารขยะและการเปิดรับสมาชิก พร้อมทั้งการติดตามและรายงานผลการขับเคลื่อนนโยบาย รวบรวมปัญหา อุปสรรค ผลสัมฤทธิ์ ประสิทธิภาพและประสิทธิผลของการขับเคลื่อนนโยบายฯ ให้จังหวัดทราบ และ 3) การขับเคลื่อนในระดับองค์กรปกครองส่วนท้องถิ่น ให้มีการเตรียมความพร้อมสํารวจข้อมูลขยะมูลฝอยระดับครัวเรือน การจัดการขยะมูลฝอย ได้แก่ การคัดแยกขยะมูลฝอย การรีไซเคิลขยะในระดับครัวเรือน ผู้ประกอบการรับซื้อขยะรีไซเคิลในพื้นที่ พร้อมทั้งจัดทําฐานข้อมูล มีการประชุมรับฟังความคิดเห็นการดําเนินงานธนาคารขยะในชุมชน/หมู่บ้าน พร้อมทั้งจัดทําธรรมนูญชุมชน/หมู่บ้าน/ตําบล เพื่อส่งเสริมและสนับสนุนการคัดแยกขยะมูลฝอยครัวเรือน และจัดให้มีการจัดตั้งคณะกรรมการ/คณะทํางาน แบ่งเป็น 3 ระดับ ได้แก่ คณะกรรมการบริหารธนาคารขยะ คณะกรรมการธนาคารขยะชุมชน/หมู่บ้าน และคณะทํางานธนาคารขยะชุมชน/หมู่บ้าน” นายอนุพงศ์ฯ กล่าวเพิ่มเติม
นายอนุพงศ์ สุขสมนิตย์ ผู้ว่าราชการจังหวัดศรีสะเกษ กล่าวในช่วงท้ายว่า ขอขอบคุณภาคีเครือข่ายทั้ง 7 ภาคีเครือข่ายของอําเภอเบญจลักษ์ ตลอดจนถึงรองผู้ว่าราชการจังหวัด นายอําเภอ ท้องถิ่นอําเภอที่ร่วมกันดําเนินกิจกรรมดี ๆ ในครั้งนี้ ทั้งนี้ ขอเชิญชวนพี่น้องประชาชนทุกครัวเรือน ร่วมกันคัดเเยกขยะ การจัดทําถังขยะเปียกลดโลกร้อน รวมทั้งการสร้างความมั่นคงทางอาหาร ผ่านการกระตุ้นปลุกพลังภาคีเครือข่ายการทํางาน การพัฒนาคนด้วยการน้อมนําหลักปรัชญาของเศรษฐกิจพอเพียง เพื่อยกระดับคุณภาพชีวิตของคนในชุมชนให้มีความสุข และขอให้ท่านนายอําเภอ ผู้นําท้องถิ่นท้องที่ ตลอดจนภาคีเครือข่าย ร่วมแรง ร่วมใจกัน เพื่อการพัฒนาคุณภาพชีวิตของประชาชน และสร้างสรรค์สิ่งที่ดีงาม Change for Good ทําให้เกิดธนาคารขยะในทุกพื้นที่อย่างเป็นรูปธรรม ประชาชนมีรายได้เพิ่มมากขึ้น มีเงินออม ลดปริมาณขยะในพื้นที่ชุมชน ลดปัญหาโลกร้อน สร้างการเรียนรู้การคัดแยกขยะ ปลูกจิตสํานึกที่ดีและกระตุ้นให้เยาวชนดูแลโลกใบเดียวนี้ให้ยั่งยืนตลอดไป
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood